alexandrainst/scandi-wiki huggingface dataset:
Hólsari

Hólsari er stuðningmaður ÍBV á Hásteinsvelli í Vestmannaeyjum.
Í fleirtölu hólsarar. Hólsarar er þéttur kjarni stuðningsmanna er stendur alltaf uppá hólnum suðvestan megin við Hásteinsvöll.

„Hóllinn er líklega þekktasta stuðn­ingsmannagreni á knatt­spyrnuvöllum á Íslandi og mörg dæmi um að „leiðbeiningar“ af Hólnum hafi ruglað dómara við dómgæslu.
Kveður svo rammt að þessu að það eru margir dómarar sem fara aldrei inn á vallarfjórðunginn næst Hólnum.“

Í textanum í lagi ÍBV frá 1997 „Komum fagnandi“ er eftirfarandi tilvitnun:
 „Knattspyrnumenn Eyjamanna njóta góðs af því
 að nóg er af ráðleggingum frá spyrnufróðum spekingum.
 Fremstur er í flokki þar og hvers manns hugljúfi
 hinn dæmigerði Hólsari“.

Tilvísanir 

Íþróttabandalag Vestmannaeyja
Knattspyrnufélagið Týr

Knattspyrnufélagið Týr var stofnað 1. maí 1921. Voru stofnendur félagsins 45 talsins og voru nærri því allir innan við tvítugt. Meðal stofenda voru Gunnar Ólafsson kaupmaður og útgerðarmaður, Binni í Gröf, Gísli J. Johnsen, Ísleikur Jónsson á vörubílastöðinni, Einar Sigurðsson (ríki), Friðrik Jesson.

Aðdragandinn að stofnun Týs var sá að árið 1920 voru bæði Þór og KV illa stödd fjárhagslega. Nokkrir strákar á 18. og 19. ári sem höfðu takmarkaðan aðgang að tuðrum innan félagana, ákváðu þeir því að fjárfesta nokkrir saman í bolta, þeir höfðu reynt að fá þessu breytt og buðu fram Jóhann Gunnar Ólafsson í stjórn KV. Það gekk ekki og stofnuðu því Tý samhliða fjárfestingu sinni í tuðrunni. 

Stofnendur Týs sem allir voru ungir að árum höfðu það einnig sameiginlegt að vera óánægðir með að mæta afgangi þegar skipt var í lið á æfingum.

Formenn Týs 

1921-1923	Jóhann Gunnar Ólafsson
1924-1928	Friðrik Jesson
1929	Gísli Finnsson
1930-1932	Friðrik Jesson
1933-1934	Þórarinn Guðmundsson
1935	Karl Jónsson
1936-1940	Þórarinn Guðmundsson
1941-1948	Martin Tómasson
1949-1950	Jón Scheving
1951-1953	Karl Jónsson

1954	Vigfús Ólafsson
1955-1956	Eiríkur Guðnason
1957	Marteinn Guðjónsson
1958-1959	Eggert Sigurlásson
1960	Guðjón Magnússon
1961-1963	Eggert Sigurlásson
1964-1965	Reynir Guðsteinsson
1966	Guðmundur Þórarinsson
1967	Gunnar Jónsson
1968	Eggert Sigurlásson

1969	Stula Þorgeirsson
1970	Gylfi Sigurjónsson
1971-1973	Eggert Sigurlásson
1974-1977	Guðmundur Þ.B. Ólafsson
1978	Þorsteinn Jónsson
1979	Snorri Jónsson
1980	Ágúst Bergsson
1981-1982	Ellý Gísladóttir
1983	Rafn Pálsson
1984-1988	Birgir Guðjónsson

1989-1991	Birgir Sveinsson
1992	Helgi Sigurlásson
1993-1994	Ólafur Týr Guðjónsson
1995-1996	Helgi Sigurlásson

Tilvísanir 

Íþróttafélög í Vestmannaeyjum
Gamli salurinn í íþróttamiðstöðinni í Vestmannaeyjum

Gamli-salurinn er íþróttamannvirki í Vestmannaeyjum sem tilheyrir Íþróttamiðstöðinni í Vestmannaeyjum.
Gamli-salurinn er jafnframt keppnissalur handknattleiksdeildar ÍBV Íþróttafélags og körfuknattleiksfélags ÍBV.
Salurinn er partketlagður og í honum er aðstaða fyrir handbolta, körfubolta, blak og badminton.

Forsaga
Uppbygging Vestmannaeyjakaupstaðar eftir eldgosið á Heimaey 1973 var gífurlegt verk,
enda bærinn illa leikinn eftir beljandi
vikurregn og hraunslettur, sem grandað höfðu og skemmt mannvirki í
bænum. 
Af íþróttamannvirkjum hvarf
sundlaugin gamla austur á Urðum
undir hraun, og bygging nýrrar sundlaugar var því aðkallandi verkefni í
endurreisn bæjarfélagsins. Fljótlega
kom upp sú hugmynd að láta nú slag
standa og byggja ekki aðeins nýja
sundlaug heldur íþróttahöll, þar sem
sundlaug og íþróttasalur í fullri,
löglegri stærð yrðu undir sama þaki.
Þessi hugmynd var ennfremur þeim
mun eftirsóknarverðari, þar sem báðir
skólarnir í Eyjum, Barnaskólinn og
Gagnfræðaskólinn, voru komnir í
mikil þrot með húsnæði fyrir gos og
fengju þar með leikfimisalina til
annarra nota, ef af byggingu íþróttahúss yrði. Ráðamenn íþrótta- og
skólamála í landinu féllust á endanum,
eftir mikið þref og þras, á röksemdir
Eyjamanna fyrir byggingu stórs
íþróttahúss. 
Var því valinn staður í
svokallaðri Brimhólalaut í jaðri vesturbæjarins nálægt nýjustu íbúðarsvæðunum. Leitað var tilboða innanlands og utan og ákveðið að kaupa
danskt hús, þar sem byggingartíminn
yrði stuttur, enda þörfin mjög brýn
fyrir þúsundir íbúa, sem þyrptust nú á
heimaslóðir eftir vetur- eða vetrasetu á
fastalandinu. Hófust framkvæmdir við
húsið árið 1975, og gekk verkið hratt
og örugglega fyrir sig.
Íþróttahúsið við Brimhóla var formlega opnað á árinu 1976, þegar íþróttasalurinn var tilbúinn í kjölfar sundlaugarinnar.

Endurnýjun
Salurinn fékk andlitslyftingu sumarið 2008, þegar dúkur var fjarlægður og parket var sett í staðinn.

Tilvísanir og heimildir 

Vestmannaeyjar
Íþróttabandalag Vestmannaeyja
Listi yfir þætti Supernatural: Sjöunda þáttaröð: 2011-2012

Sjöunda þáttaröðin af Supernatural var frumsýnd 23. september 2011 og sýndir voru 23 þættir.

Aðalleikarar 
 Jared Padalecki sem Sam Winchester
 Jensen Ackles sem Dean Winchester

Sérstakir gestaleikarar 
 Misha Collins sem Castiel (5 þættir)
 DJ Qualls sem Garth Fitzgerald IV (2 þættir)
 Charisma Carpenter sem Maggie Stark (1 þáttur)
 James Marsters sem Donald Stark (1 þáttur)

Gestaleikarar 

 Jim Beaver sem Bobby Singer (12 þættir)
 James Patrick Stuart sem Richard Dick Roman (6 þættir)
 Benito Martinez sem Edgar (5 þættir)
 Mark Sheppard sem Crowley (5 þættir)
 Kevin McNally sem Frank Devereaux (4 þættir)
 Mark Pellegrino sem Lúsifer (4 þættir)
 Osric Chau sem Kevin Tran (3 þættir)
 Rachel Miner sem Meg Masters (3 þættir)
 Kim Rhodes sem Jody Mills (3 þættir)

 Colin Ford sem ungur Sam Winchester (1 þáttur)
 Nicolai Guistra sem ungur Dean Winchester (1 þáttur)
 Felicia Day sem Charlie Bradbury (1 þáttur)
 Julian Richings sem Dauðinn (1 þáttur)
 Alona Tal sem Jo Harvelle (1 þáttur)
 Emily Perkins sem Becky Rosen (1 þáttur)
 Steven Williams sem Rufus Turner (1 þáttur)
 Madison McLaughlin sem Krissy Chambers (1 þáttur)

Þættir

Tilvísanir

Heimild 
 
 
 Heimasíða Supernatural á CW sjónvarpsstöðinni 
 Sjöunda þáttaröðin á Supernatural Wikisíðunni

Supernatural
Bandarískir sjónvarpsþættir
Dragan Kazic

Dragan Kazic (fæddur 27. júní 1961 í Serbíu

Þjálfaraferill á Íslandi

Grindavík 2007-2008 
Dragan var aðstoðarþjálfari Grindavíkur tímabilin 2007 og 2008.

BÍ/Bolungarvík 2009 
Árið 2009 fluttist hann vestur á Vestfirði og gerðist þjálfari BÍ/Bolungarvíkur.

ÍBV 2010-2012 
Árið 2010 gerðist hann aðstoðarþjálfari hjá ÍBV. Þegar aðeins þrír leikir voru eftir af tímabilinu 2012 hætti Magnús Gylfason sem þjálfari ÍBV og tók Dragan við sem þjálfari ÍBV út tímabilið.

Valur 2013- 
Eftir að tímabilið 2012 kláraðist, réð Magnús Gylfason sig sem þjálfara Vals, Magnús réð í framhaldinu Dragan sem aðstoðarþjálfara Vals. En Dragan hafði þá verið aðstoðarþjálfari Heimis Hallgrímssonar í tvö tímabil og eitt tímabil með Magnúsi hjá ÍBV.
Listi yfir The Closer (7. þáttaröð)

Sjöunda þáttaröðin af The Closer var frumsýnd 11. júlí 2011 og sýndir voru 21 þættir.

Aðalleikarar 
 Kyra Sedgwick sem Brenda Leigh Johnson
 J. K. Simmons sem Will Pope
 Corey Reynolds sem David Gabriel 
 Robert Gossett sem Russell Taylor
 G. W. Bailey sem Louie Provenza
 Michael Paul Chan sem Mike Tao
 Anthony Denison sem Andy Flynn
 Jon Tenney sem Fritz Howard
 Raymond Cruz sem Julio Sanchez
 Phillip P. Keene sem Buzz Watson
 Mary McDonnell sem Sharon Raydor

Þættir

Tilvísanir

Heimild

Bandarískir sjónvarpsþættir

de:Liste der The-Closer-Episoden#Staffel 7
en:List of The Closer episodes#Season 7 (2011–12)
nl:Lijst van afleveringen van The Closer#Seizoen 7
pt:Anexo:Lista de episódios de The Closer#7ª temporada: 2011–2012
ru:Список эпизодов телесериала «Ищейка»#Седьмой сезон: 2011
Söngvakeppni evrópskra sjónvarpsstöðva 2014

Söngvakeppni evrópskra sjónvarpsstöðva 2014 var haldin í B&W Hallerne í Danmörku eftir að Emmelie de Forest vann keppnina 2013 með lagið „Only Teardrops”. Undankeppnirnar tvær voru haldnar 6. maí og 8. maí, og aðalkeppnin var haldin 10 maí. Þetta er í þriðja skiptið sem Danmörk hefur hýst keppnina, eftir að hafa hýst hana síðast árið 2001.

Leikvangurinn
2. september 2013 tilkynnti danska ríkisjónvarpið, DR, að það hefði valið Kaupmannahöfn til að hýsa keppnina árið 2014. Þeir ákváðu að keppnin yrði haldin á svæði þar sem áður var skipasmíðastöðin Refshaleøen, í B&W Hallerne. Staðurinn var endurgerður til þess að hýsa keppnina og nærliggjandi svæði var breytt í Eurovision eyju.

Þáttakandur

Fyrri undankeppnin
Fyrri undankeppnin fór fram 6. maí 2014. 
Spánn, Frakkland og Danmörk eru lönd sem komust beint áfram í aðalkeppnina en kusu í fyrri undankeppninni.

Seinni undankeppnin
Seinni undankeppnin fór fram 8. maí 2014.
Þýskaland, Ítalía og Bretland eru lönd sem komust beint áfram í aðalkeppnina en kusu í seinni undankeppninni.

Aðalkeppnin 
Aðalkeppnin fer fram 10. maí 2014.
Þýskaland, Ítalía, Bretland, Spánn og Frakkland eru lönd sem komust sjálfkrafa áfram í aðalkeppnina. Þau lönd eru stundum nefnd Hin stóru fimm eða The Big Five. 
Danmörk komst einnig sjálfkrafa áfram í aðalkeppnina vegna þess að það vann árið áður (2013). Lönd sem sigra keppnina komast sjálfkrafa í aðalkeppnina árið eftir.

Heimildir 

Söngvakeppnir evrópskra sjónvarpsstöðva eftir árum
2014
Hvíta-Rússland í Söngvakeppni evrópskra sjónvarpsstöðva

Hvíta-Rússland hefur tekið þátt í Söngvakeppni evrópskra sjónvarpsstöðva 16 sinnum síðan að frumraun landsins í keppninni átti sér stað árið .

Yfirlit þátttöku (niðurstöður) 

Hvíta-Rússland
Bosnía og Hersegóvína í Söngvakeppni evrópskra sjónvarpsstöðva

Bosnía og Hersegóvína hefur tekið þátt í Söngvakeppni evrópskra sjónvarpsstöðva 19 sinnum síðan að frumraun landsins í keppninni átti sér stað árið , eftir að hafa endað í öðru sæti í undankeppninni Kvalifikacija za Millstreet. Fram að 1993 keppti Bosnía og Hersegóvína sem hluti af .

Besti árangur landsins var árið  þegar Hari Mata Hari endaði í þriðja sæti með laginu „Lejla“. Það er í eina skipti sem að landið hefur endað í topp-5. Aðrar niðurstöður innan topp-10 eru Dino Merlin í sjöunda sæti (), Deen í níunda sæti (), Laka í tíunda sæti (), Regina í níunda sæti () og Dino Merlin í sjötta sæti (). Eftir  tók Bosnía og Hersegóvína aftur þátt í keppninni árið , þar sem að landið komst ekki áfram í fyrsta sinn. Síðan þá hefur landið dregið sig úr keppni.

Yfirlit þátttöku (niðurstöður) 
Fyrir þátttöku undan 1993, sjá .

Bosnía og Hersegóvína
Gullskór

Gullskórinn er heiti á verðlaunagrip þeim veittur er markahæsta leikmanni efstu deildar karla og kvenna á Íslandsmótinu í knattspyrnu. Til verðlaunanna var stofnað af heildverslun Björgvins Schram árið 1983 og voru í fyrstu aðeins veitt markahæsta karlinum. Síðar var verðlaununum fjölgað og við bætt silfur- og bronsskóm fyrir annan og þriðja markahæsta leikmanninn og enn síðar fyrir sambærileg afrek í kvennaflokki.

Flestu skórnir

Lið með flestu gullskónna

Knattspyrna
Knattspyrna á Íslandi
Úrvalsdeildir karla í knattspyrnu á Íslandi‎
Úrvalsdeildir kvenna í knattspyrnu á Íslandi‎
Alberto Porro Carmona

Alberto Porro Carmona (f. 17. október 1980) er spænskur hljómsveitarstjóri, tónskáld, rithöfundur, fyrirlesari, kennari og saxófónleikari.

Hann hefur stjórnað mörgum stórum hljómsveitum, bæði í Evrópu og Ameríku sem og hlotið fjölda verðlauna fyrir tónlist sína og hljómsveitarstjórn. Hann hefur spilað á tónleikum út um allan heim, m.a. á Spáni, Frakklandi, Belgíu, Portúgal, Ítalíu, Þýskalandi, Íslandi, Bretlandi, Argentínu, Chile, Brasilíu, Paragvæ og Kúbu. 

Þessa stundina starfar Carmona sem tónlistastjóri og kennari við Tónlistarskólann á Akureyri. Hann kennir einnig við Háskólann á Akureyri.

Spænskir saxófónleikarar
Spænskir hljómsveitarstjórar
Spænsk tónskáld
I am

I am er fyrsta breiðskífa Selmu Björnsdóttur sem kom út í nóvember 1999. Platan fór beint á topp íslenska vinsædarlistans þegar hún kom út og eyddi þar sex vikum í fyrsta sæti. I am var söluhæsta íslenska hljómplata ársins 1999 og seldist í yfir tíu þúsund eintökum.

Gagnrýni 
Þegar platan kom út fékk hún misjafna dóma. Eggert Thoroddsen, gagnrýnandi fyrir Morgunblaðið, hrósaði Selmu og sagði að hún „syngur mjög vel á plötunni. Rödden er sannfærandi, hvort sem hún er að syngja ballöður eða hröð lög.” Hinsvegar gagnrýndi hann plötuna því honum fanns vanta „tilfinningalega einhverja heildarmynd á hana og hið hraða vinnsluferli [hennar] er merkjanlegt á lokaútkomunni og er henni til vansa.”

Lagalisti 
 „Hitgirl” - 4:17
 „All Out Of Luck” - 3:27 
 „I am” - 3:30
 „Take Your Time” - 4:06
 „Play My Game” - 4:03
 „I Regret It” - 4:11
 „Weekender” - 4:20
 „All Alone” - 3:20
 „Laurie” - 3:46
 „All the Wrong People” - 4:40
 „Angels” - 4:38
 „All Out of Luck (Club Mix)” - 12:39

Heimildir 

Íslenskar hljómplötur
Hljómplötur gefnar út árið 1999
Kári Steinn Karlsson

Kári Steinn Karlsson (fæddur 19. maí 1986) er íslenskur frjálsíþróttamaður. Hann er íslandsmeistari í 5000 metra hlaupi, 10.000 metra hlaupi, hálfu maraþoni og heilu maraþoni.

Hann byrjaði að æfa hlaup 15 ára gamall. Hann var í verkfræðinámi í Kaliforníuháskólanum í Berkley á skólastyrk.

Hann lenti í þriðja sæti í maraþonhlaupi í Trevisio á Ítalíu og Norðurlandameistaramótinu í kaupmannahöfn. Á Norðurlandameistaramótinu ætlaði hann sér að taka forystu snemma í hlaupinu en datt og þurfti að vinna sig upp í þriðja sæti.

Í maraþonhlaupi karla á Ólympíuleikunum 2012 hljóp hann með stein í skónum og lenti í 42. sæti af 100 keppendum. Með þátttökunni varð hann fyrsti Íslendingurinn sem keppir í maraþonhlaupi á Ólympíuleikum.

Tilvísanir 

Íslenskir frjálsíþróttamenn
Útgáfusamningur

Útgáfusamningur er tegund samnings þar sem höfundur verks framselur fjárhagsleg réttindi sín sem leiða af höfundarétti hans til útgefanda. Samningar af þessu tagi eru oft bundnir lögum, höfundalögum eða öðrum lögum, sem tilgreina lágmarksskilyrði sem þeir þurfa að uppfylla til að teljast gildir. Almennt gildir að í evrópskum samningsrétti er skilyrði að samningar séu takmarkaðir í tíma og rúmi. Grundvöllur útgáfusamninga er samvinna milli aðila í þágu útgáfu verksins þannig að höfundur leggur til innihaldið og útgefandinn leggur til fagþekkingu á sviði ritstjórnar, vöruhönnunar, markaðssetningar og dreifingar. Með útgáfusamningi eignast útgefandinn útgáfurétt að verkinu (einkarétt til útgáfu og dreifingar) á tilteknu landsvæði um tiltekinn tíma og stundum fyrir tiltekinn fjölda útgáfa. Oftast eru sett skilyrði um fyrstu útgáfu (tímasetningu og fjölda eintaka) í útgáfusamning. Eins er kveðið á um að höfundur fái greitt hlutfall af söluandvirði verksins, hvort sem það er reiknað sem hlutfall af kostnaðarverði, forlagsverði eða kápuverði.

Tenglar
 Dæmi um staðlaðan útgáfusamning hjá Rithöfundasambandi Íslands
 Leiðbeiningar Hagþenkis um útgáfusamninga

Höfundaréttur
Útgáfa
Arnarnesgöng

Arnarnesgöng eru tvíbreið 30 metra löng göng á milli Ísafjarðar og Súðavíkur í gegnum Arnarneshamar / Arnardalshamar. Þau eru fyrstu jarðgöngin á íslandi.

Göngin eru hluti af Súðavíkurvegi og vegaframkvæmdir við hann hófust við Kirkjubólshlíð. Sumarið 1945 var reist brú yfir Arnardalsá og vegur lagður um Súðavíkurhlíð að Arnardalshamar haustið 1946. Byrjað var að sprengja í gegnum Arnardalshamar 1947. Við framkvæmdir á göngunum var vegagerðin gagnrýnd fyrir seinagang og sóun á ríkisfé í súðavíkurveg í stað þess að fara yfir Arnardalsháls.

Arnarnesgöngin voru einbreið til ársins 1995 þegar þau voru breikkuð.

Tilvísanir 

Íslensk jarðgöng
Verkshæð

Verkshæð er í höfundarétti lágmarksskilyrði sem þarf að uppfylla til að tiltekið verk njóti verndar. Almennt er gerð krafa um að verkið sé sjálfstæð og frumleg sköpun höfundar. Í verkinu þarf því að felast nýnæmi, að minnsta kosti að formi. Ekki er gerð krafa um gæði eða sérstakt gildi verksins, en þó getur innihald þess haft áhrif þannig að efni verksins þurfi að vera umtalsvert til að það nóti verndar.

Í höfundalögum margra landa er engu að síður fjallað um verk sem ekki uppfylla frumleikaskilyrðið og þeim veitt vernd (yfirleitt í mun skemmri tíma). Þetta getur átt við um fréttir og fréttaljósmyndir, safnverk og gagnagrunna sem eru afrakstur „verulegrar fjárfestingar“. Hér gilda því rökin um „sveita síns andlits“ sem skilyrði fyrir vernd. 

Höfundaréttur
Kapalsjónvarp

Kapalsjónvarp er kerfi þar sem sjónvarpsþættir eru sendir í gegnum samása kapla. Kapalsjónvarp er andstæðan við jarðsjónvarp þar sem sjónvarpsmerki er varpað í gegnum loftið með útvarpsbylgjum og svo móttekið af loftneti sem er tengt sjónvarpi. Auk sjónvarpsþátta má senda útvarpsþætti og internet- og símaþjónustu í gegnum þessa kapla. Merkið getur verið annaðhvort hliðrænt eða stafrænt.

Tengt efni 
 Gervihnattasjónvarp
 Jarðsjónvarp

Kapalsjónvarp
Sjónvarp
Vottorð um viðbótarvernd

Vottorð um viðbótarvernd er sérstæður (sui generis) hugverkaréttur sem gildir aðeins í Evrópusambandinu. Tilgangurinn er að bæta lyfjafyrirtækjum þann langa tíma sem það tekur að fá leyfi fyrir markaðssetningu nýrrar vöru með því að bæta við tímann sem einkaleyfi þeirra gildir. Viðbótarverndin gildir venjulega að hámarki í fimm ár eftir að einkaleyfið er runnið út.

Einkaleyfi
Lyfjafyrirtæki
Save Your Kisses for Me

Save Your Kisses for Me var framlag Bretlands til Söngvakeppni evrópskra sjónvarpsstöðva árið 1976. Lagið fékk 164 stig og vann kepninna. Lagið er í dag eitt af frægustu lögum keppninar.

Lög í söngvakeppni evrópskra sjónvarpsstöðva
Djambo, Djambo

Djambo, Djambo var framlag Sviss til Söngvakeppni evrópskra sjónvarpsstöðva 1976. Lagið var flutt númer tveir á sviðinu. Lagið lenti í 4. sæti með 91 stig frá öllum löndum nema Ítalíu, og fékk  12 stig frá Bretum og 10 stig frá Noregi. Lagið var sungið af Peter, Sue og Marc sem höfðu áður tekið þátt í keppnini eða árið 1971 og lentu þá einu af síðustu sætunum eða 12. sæti. Lagið var sungið á ensku.

Lög í söngvakeppni evrópskra sjónvarpsstöðva
Sing Sang Song

Sing Sang Song var framlag Þýskalands til Söngvakeppni evrópskra sjónvarpsstöðva 1976. Lagið var sungið á þýsku þrátt fyrir enskan titil, hinsvegur voru nokkur orð á ensku í textanum. Lagið er nokkurn vegin bara endurtekinn orð sem voru „Sing sang song“ og líka orðið „singe“. Þessi orð komu 178 sinnum fyrir í textanum ef orðið „singe“ er ekki tekið með. Lagið lenti í 15.sæti með 12 stig. Árið 1975 lenti Þýskaland í 17. sæti og vegna þess að þeim gekk illa með fræga söngvara þá ætluðu Þjóðverjar að draga sig úr keppni árið eftir, en þeir gerðu það ekki. Þessar fréttir náðu alla leið til Íslands en þessi frétt var í Morgunblaðinu árið 1976. Lagið er sagt vera eitt af verstu lögum sem hafa tekið þátt í Eurovision.

Lög í söngvakeppni evrópskra sjónvarpsstöðva
Emor Shalom

Emor Shalom (hebreska: אמור שלום) var framlag Ísraels til Söngvakeppni evrópskra sjónvarpsstöðva 1976. Lagið var flutt af sönghóp sem hét Chocolate, Menta, Mastik sem þýðir „Súkkulaði, mynta, tyggigúmmí“. Lagið fjallar um konu sem hefur beðið „í næstum því 30 ár“ eftir manni sem hún vill að komi og segi halló, „Emor Shalom” þýðir „segðu halló“. Lagið fékk 77. stig og lenti í 6. sæti.

Heimildir 

Lög í söngvakeppni evrópskra sjónvarpsstöðva
Sanngjörn afnot

Sanngjörn afnot er undanþága frá höfundarétti í bandarískum höfundalögum sem snýr að notkun í þágu gagnrýni, umfjöllunar, fréttaflutnings, kennslu og rannsókna. Þessi undanþága þróaðist upphaflega í dómaframkvæmd þar sem dómarar reyndu að skapa jafnvægi milli hagsmuna almennings og hagsmuna höfunda. Sanngjörn afnot urðu fyrst hluti af höfundalögum Bandaríkjanna árið 1978. Undanþágan er talin sérstaklega mikilvæg fyrir alla starfsemi mennta- og menningarstofnana í Bandaríkjunum. 

Höfundaréttur
Bandarísk lög
Höfundarréttarlög
Frjálst efni
Almenningur (hugverk)

Almenningur (e. Public Domain) er í hugverkarétti safn þeirra verka, uppfinninga eða vörumerkja sem einkaréttur gildir ekki lengur um þar sem tímalengd réttarins er liðin eða þau uppfylla ekki lengur skilyrði fyrir vernd í skilningi laganna. Oftast þýðir þetta einfaldlega að ekki gilda lengur nein skilyrði hugverkaréttar fyrir notkun verkanna, en þó tíðkast í löggjöf sumra landa að setja skilyrði um verk í almenningi og skapa þar með eins konar eilífan höfundarétt. Þetta er til dæmis gert með ákvæðum um ríkishöfundarétt, menningarvernd og eilífan sæmdarrétt. Í sumum löndum er til kerfi þar sem borga þarf fyrir hagnýtingu verka í almenningi; svokallað domaine public payant-kerfi. Eilífur hugverkaréttur getur líka verið búinn til með sérlögum eins og í íslenskum lögum um þjóðsönginn.

Í Bandaríkjunum gildir að verk unnin af starfsmönnum stofnanna alríkisstjórnarinnar eru sjálfkrafa í almenningi. Til dæmis gerist það að ef höfundaréttarvarinn texti verður hluti af lögum þá verður hann um leið hluti af almenningnum. 

Algengt hefur verið að skilgreina almenninginn út frá höfundarétti, sem þau verk sem ekki njóta lengur höfundaréttarverndar. En almenningurinn telur í reynd líka verk sem aldrei hafa verið varin höfundarétti. Þetta á til dæmis við um alþýðumenningu (þjóðlög, þjóðkvæði, þjóðsögur o.s.frv.) Alþýðuleg hversdagsmenning (eins og brandarar, klámvísur, tækifærissögur, graff o.s.frv.) nýtur að jafnaði ekki heldur verndar höfundaréttar og tilheyrir því almenningi. Það er því líka hægt að skilgreina það safn hugverka sem nýtur verndar hugverkaréttar sem sértilvik innan menningar sem annars er í almenningi.

Tengt efni
 Wikipedia:Almenningur

Hugverkaréttur
Frjálst efni
Chansons pour ceux qui s'aiment

Chansons pour ceux qui s'aiment var framlag Lúxemborgar til Söngvakeppni evrópskra sjónvarpsstöðva 1976. Íslensk þýðing á heiti lagsins er „Lag fyrir þá sem elska hvort annað“. Í enda atkvæðagreiðslunnar hafði lagið einungis fengið 17 stig og lenti í 14 sæti. Lagið var flutt fimmta á sviðinu og var Lúxemborg fimmta landið til að greiða atkvæði. Þegar að kom að Lúxemborg að greiða atkvæði hafði landið ekki fengið stig frá fyrstu fjórum löndunum sem voru á undan en land númer sex, Belgía gaf laginu 6 stig og land 7 Írland 5 stig og land 8 Holland 6 stig. Árið eftir fékk Lúxemborg aftur 17 stig en lenti í 16 sæti.

Heimildir

Lög í söngvakeppni evrópskra sjónvarpsstöðva
Judy et Cie

Judy et Cie var framlag Belgíu til Söngvakeppni evrópskra sjónvarpsstöðva 1976. Lagið var flutt númer sex á sviðinu. Lagið fékk 68 stig og lenti í 8 sæti sem er góður árangur fyrir Belga en árið áður lentu þeir í 15. sæti og árið 1973, 1972 og 1971 lentu þeir í vondum sætum. Söngvari lagsins heitir Pierre Rapsat.

Lög í söngvakeppni evrópskra sjónvarpsstöðva
When

When var framlag Írlands til Söngvakeppni evrópskra sjónvarpsstöðva 1976. Lagið var sungið af söngvaranum Red Vincent Hurley. Lagið er sungið frá sjónarhóli manns sem spyr hvenær „hún“ eigi eftir að koma aftur auk þess sem hann syngur um allskonar hluti sem eiga að tengjast henni. Í lok atkvæðagreiðslunnar hafði lagið fengið 54 stig og lenti aðeins í 10 sæti.

Lög í söngvakeppni evrópskra sjónvarpsstöðva
The Party's Over

The Party's Over var framlag Hollands til Söngvakeppni evrópskra sjónvarpsstöðva 1976. Söngkonan hét Sandra Reemer og hafði tekið þátt í keppnini í Edinborg 1972. Hún þurfti hinsvegar bara að keyra frá heimilinu sínu til að taka þátt þetta árið því Hollendingar héldu keppnina. Lagið er um konu sem veit að veisla er haldin og fer í hana en þegar að í veisluna er komið þá veit hún ekki hvort að hún eigi að fara heim eða vera í veislunni. Lagið fékk 56 stig, mest 8 stig frá Ísrael og lenti í níunda sæti.

Lög í söngvakeppni evrópskra sjónvarpsstöðva